Diari Oficial de la Generalitat Valenciana


Sumari del DOGV 5605, del 24-09-2007 (2007/11872)

RESOLUCIÓ de 22 d'agost de 2007, de la Conselleria de Sanitat, per la qual s'adjudiquen ajudes per a estudis d'investigació en avaluació de tecnologies sanitàries i sobre pràctiques infermeres basades en l'evidència científica.
-----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5605

Data del DOGV
:   24-09-2007

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2007/11847


Data del document
:   22-08-2007

Organisme emissor
:   Conselleria de Sanitat

Tipus de document
:   Resolució

Anàlisi jurídica

 Descriptors 

:   * personal d'investigació
    * suport econòmic
    * medicina
    * investigació
    * ajuda pública

RESOLUCIÓ de 22 d'agost de 2007, de la Conselleria de Sanitat, per la qual s'adjudiquen ajudes per a estudis d'investigació en avaluació de tecnologies sanitàries i sobre pràctiques infermeres basades en l'evidència científica. [2007/11253]  
Vist que l'Orde de 23 de març de 2007 de la conselleria de Sanitat (DOCV número 5.485, de 05.04.2007), va convocar les ajudes i beques per al foment de la investigació sanitària a la Comunitat Valenciana durant l'any 2007 i va establir-ne les bases reguladores, que, l'annex II, es dirigien a ajudes per a finançar estudis d'investigació en avaluació de tecnologies sanitàries i sobre pràctiques infermeres basades en l'evidència científica.  
Vist que en els pressupostos de la Generalitat Valenciana per a l'exercici 2007 hi ha una dotació de catorze mil cent euros (14.100 €), en el programa pressupostari 77.39.25.6644.998.78.1, de la Direcció General d'Ordenació, Avaluació i Investigació Sanitària, codi de línia T5825000.  
Vist que les entitats representades per personal investigador que s'allisten al final han sol·licitat beques per a finançar accions i projectes d'investigació específics de l'article 1.2 i l'annex II de l'orde esmentada, en l'àrea d'avaluació de tecnologies sanitàries i sobre pràctiques infermeres basades en l'evidència científica, en els termes que preveu l'orde.  
Atesa la normativa general i examinats els projectes d'investigació que versen sobre avaluació de tecnologies sanitàries i sobre pràctiques infermeres basades en l'evidència científica, objecte de la convocatòria en l'annex II.  
Vista la proposta de resolució definitiva de la comissió avaluadora d'estes ajudes, que va avaluar els projectes d'investigació individualment, va seguir els criteris de selecció establits en les bases quarta i cinquena de l'annex II de l'orde, va determinar les prioritats i necessitats per mitjà de la ponderació dels criteris que s'han de seguir per a la concessió de l'ajuda, va procurar garantir l'eficàcia i l'eficiència de les actuacions en matèria d'avaluació de tecnologies sanitàries i sobre pràctiques infermeres basades en l'evidència científica i va ajustar les ajudes als recursos previstos per a 2007, resolc sobre els expedients de sol·licitud d'ajudes presentats:  
Primer  
Concedir les ajudes per a finançar els projectes d'investigació per a 2007 que s'allisten en l'annex, amb les quantitats que també s'allisten, a les entitats representades per personal investigador, per a contribuir al finançament de projectes d'investigació específics sobre avaluació de tecnologies sanitàries i sobre pràctiques infermeres basades en l'evidència científica, que s'indiquen en l'annex d'esta resolució, per un import total de catorze mil cent euros (14.100 €).  
Segon  
Els beneficiaris de les beques han d'enviar a la Direcció General d'Ordenació, Avaluació i Investigació Sanitària la memòria final del projecte, en la qual s'ha d'incloure una memòria detallada de la investigació, i també un resum, junt amb una llista detallada de les despeses totals, ajustada al model IV, que els facilita la Direcció General d'Ordenació, Avaluació i Investigació Sanitària. També han d'enviar les separates de publicacions o comunicacions a congressos, si en fan. En la publicació de treballs científics, la presentació de comunicacions a congressos i reunions científiques, i altres activitats científiques que tinguen lloc com a resultat d'una ajuda d'investigació, s'ha de consignar l'origen del finançament, i s'ha d'enviar a la Direcció General d'Ordenació, Avaluació i Investigació Sanitària un exemplar de la publicació, amb la menció del número d'expedient. També s'han d'enviar a la Direcció General d'Ordenació, Avaluació i Investigació Sanitària les publicacions que es produïsquen com a conseqüència de l'ajuda després de la presentació de la memòria  
Tercer  
Esta resolució s'ha de notificar a totes les persones interessades. Posa fi a la via administrativa. S'hi pot interposar un recurs contenciós administratiu, en el termini de dos mesos comptador des de l'endemà de la notificació, davant la Sala Contenciosa Administratiu del Tribunal Superior de Justícia de la Comunitat Valenciana, d'acord amb el que disposen els articles 109 i 110 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/99, de 13 de gener, i també els articles 10 i 46 de la Llei 29/1998, de 13 de juliol, reguladora de la Jurisdicció Contenciosa Administrativa, o qualsevol altre recurs que hom estime pertinent per defensar els seus interessos.  
València, 22 d'agost de 2007.- El conseller de Sanitat: Manuel Cervera Taulet.  
ANNEX  
Expedient: Av.Tec. 008/2007  
Entitat adjudicatària: Fundació per a la Investigació Hospital la Fe.  
Títol del projecte: Revisió sistemàtica sobre salut respiratòria infantil i contaminació ambiental.  
Investigador responsable: Virginia Fuentes Leonarte.  
Ajuda concedida: 3.000 €.  
Expedient: Av.Tec. 010/2007  
Entitat adjudicatària: Direcció General de Salut Pública.  
Títol del projecte: Revisió de l'evidència dels fàrmacs usats com a SYSADOA.  
Investigador responsable: Begoña Reig Mollá.  
Ajuda concedida: 2.000 €.  
Expedient: Av.Tec. 004/2007  
Entitat adjudicatària: Fundació Hospital General Universitari d'Elx.  
Títol del projecte: Detecció de Mycobacterium tuberculosi en el líquid pleural amb un sistema de PCR a temps real amb control intern. Estudi experimental i clínic.  
Investigador responsable: Juan Carlos Rodríguez Diaz.  
Ajuda concedida: 5.650 €.  
Expedient: Av.Tec. 005/2007  
Entitat adjudicatària: Fundació Hospital General Universitari d'Elx.  
Títol del projecte: Variabilitat en la pràctica clínica en l'atenció al pacient en parada cardiorespiratòria.  
Investigador responsable: Antonio Peña Rodríguez.  
Ajuda concedida: 1.450 €.  
Expedient: Av.Tec. 002/2007  
Entitat adjudicatària: Fundació per a la Investigació Hospital la Fe.  
Títol del projecte: Analitzadors de gasos sanguinis: importància en obstetrícia.  
Investigador responsable: Vicente José Diago Almela.  
Ajuda concedida: 2.000 €.